
DR 31.10.2016                                                                                                                                                   57               

 

Minggu lepas sebagai contoh, terjadi ribut yang mana telah memusnahkan 105 
buah rumah yang telah terlibat. Akan tetapi, saya hendak mengucapkan ribuan terima kasih 
kepada pihak kerajaan yang begitu proaktif membantu dan begitu prihatin dalam usaha 
untuk membantu mengurangkan bebanan terutamanya kami wakil-wakil rakyat di samping 
sumbangan diberikan oleh wakil rakyat itu sendiri, pihak kementerian juga melalui Yang 
Berhormat Menteri sendiri telah mengarahkan supaya pegawai untuk turun sesama lain. Itu 
tidak termasuk banjir lagi, Tuan Yang di-Pertua. Ini kerana kawasan saya juga kawasan 
yang sentiasa apabila kekerapan hujan itu berlaku, maka ia akan terjadi banjir. Banjir 
termenung dan banjir... [Disampuk] 

Jadi, saya minta supaya pihak KKLW dan juga agensi lain supaya dapat melihat 
perkara ini supaya dapat membantu mengurangkan lagi bebanan masyarakat setempat 
terutamanya yang ditimpa oleh bebanan bencana ini. 

Seterusnya Tuan Yang di-Pertua, saya hendak bercakap sedikit mengenai Startup 
dan SME Promotion. Tahun depan tahun 2017, kita telah diisytiharkan sebagai tahun 
Startup dan juga SME Promotion. Jika kita lihat pencapaian SME sejak tahun kebelakangan 
ini telah menunjukkan prestasi yang sangat memberangsangkan, 98 peratus daripada 
syarikat yang didaftarkan... [Disampuk] Sudah tadi cerita. Daripada syarikat ini, terdiri 
daripada syarikat-syarikat SME. Jadinya, saya melihat bajet yang diumumkan ini memang 
sangat wajar kerana SME telah membuktikan bahawa mereka adalah salah satu daripada 
komponen utama yang menyumbang kepada pembangunan ekonomi negara.  

Jadinya tahun lepas telah merekodkan sumbangan sebanyak 35.9 peratus 
daripada jumlah KDNK negara. Peratusan ini adalah satu rekod yang sangat baik. Selain 
daripada itu, tahun 2017 ini digelar sebagai tahun ekonomi digital di mana platform online 
seperti Facebook, Instagram dan juga e-Commerce, dijadikan ataupun digunakan secara 
meluas oleh peniaga-peniaga online. Jadinya perkhidmatan teksi juga kini telah 
didigitalizekan, dengan izin, seperti penggunaan perkhidmatan Uber dan GrabCar yang 
telah diperkenalkan dan digunakan secara meluas.   

Sehingga kini, perkhidmatan ini telah mendapat sambutan yang menggalakkan 
kepada rakyat Malaysia dan menjadi salah satu daripada alternatif kepada pendapatan 
sampingan. Tambahan, inisiatif daripada pihak kerajaan memperkenalkan rebat sebanyak 
RM4,000 untuk pembelian kereta Proton Iriz dapat mengurangkan lagi kos bagi golongan 
B20 yang ingin mencuba alternatif ini sebagai salah satu daripada sumber pendapatan. 
Jadinya, selain daripada bantuan yang disalurkan oleh pihak kerajaan, saya hendak 
bertanya kepada pihak kementerian yang berkaitan. Apakah lagi bentuk bantuan ataupun 
jaminan kerajaan terhadap pemandu teksi yang mungkin akan ada yang terjejas 
pendapatannya dengan Skim Bantuan Uber yang diperkenalkan oleh pihak kerajaan itu.  

Selain daripada itu, saya hendak bertanya juga kepada pihak kerajaan mengenai 
status kelengkapan infrastruktur bagi menyokong ekonomi digital.  

Okey, sekejap sahaja. Tinggal setengah. 

Datuk Dr. Makin @ Marcus Mojigoh [Putatan]: Terima kasih Tuan Yang di-
Pertua ‘makcik’ Yang Berhormat Parit sulung, terima kasih bagi laluan. Ini soal... 

Seorang Ahli: Tarik balik, tarik balik. 

Dato’ Shamsul Anuar bin Haji Nasarah [Lenggong]: Yang Berhormat Seputeh 
tidak apalah panggil ‘makcik’.  

Datuk Dr. Makin @ Marcus Mojigoh [Putatan]: Itu ‘amoi’. Soal teksi. Saya minta 
sedikit penjelasan daripada Yang Berhormat Parit Sulong soal pemandu-pemandu teksi di 
negara kita ada juga yang apabila tengah malam dia penat, ada yang sudah pening-pening, 
mungkin ada juga yang terhidu apa yang patut dimakan, yang membuat kepentingan kereta 
tidak tahu jalan. Adakah Yang Berhormat bercadang untuk membuat satu undang-undang 
yang ketat bagi pemandu supaya tidak terlalu lama memandu sebab kadang-kadang dia 
hendak cari makan... 

Dato’ Noraini binti Ahmad [Parit Sulong]: Okey, terima kasih, terima kasih. 
Duduklah. 

Datuk Dr. Makin @ Marcus Mojigoh [Putatan]: Dari pagi sampai tengah malam.  



Minggu lepas sebagai contoh, terjadi ribut yang mana telah memusnahkan 105 buah rumah yang telah terlibat. Akan tetapi, saya hendak mengucapkan ribuan terima kasih kepada pihak kerajaan yang begitu proaktif membantu dan begitu prihatin dalam usaha untuk membantu mengurangkan bebanan terutamanya kami wakil-wakil rakyat di samping sumbangan diberikan oleh wakil rakyat itu sendiri, pihak kementerian juga melalui Yang Berhormat Menteri sendiri telah mengarahkan supaya pegawai untuk turun sesama lain. Itu tidak termasuk banjir lagi, Tuan Yang di-Pertua. Ini kerana kawasan saya juga kawasan yang sentiasa apabila kekerapan hujan itu berlaku, maka ia akan terjadi banjir. Banjir termenung dan banjir... [Disampuk]. Jadi, saya minta supaya pihak KKLW dan juga agensi lain supaya dapat melihat perkara ini supaya dapat membantu mengurangkan lagi bebanan masyarakat setempat terutamanya yang ditimpa oleh bebanan bencana ini. Seterusnya Tuan Yang di-Pertua, saya hendak bercakap sedikit mengenai Startup dan SME Promotion. Tahun depan tahun 2017, kita telah diisytiharkan sebagai tahun Startup dan juga SME Promotion. Jika kita lihat pencapaian SME sejak tahun kebelakangan ini telah menunjukkan prestasi yang sangat memberangsangkan, 98 peratus daripada syarikat yang didaftarkan... [Disampuk] Sudah tadi cerita. Daripada syarikat ini, terdiri daripada syarikat-syarikat SME. Jadinya, saya melihat bajet yang diumumkan ini memang sangat wajar kerana SME telah membuktikan bahawa mereka adalah salah satu daripada komponen utama yang menyumbang kepada pembangunan ekonomi negara. Jadinya tahun lepas telah merekodkan sumbangan sebanyak 35.9 peratus daripada jumlah KDNK negara. Peratusan ini adalah satu rekod yang sangat baik. Selain daripada itu, tahun 2017 ini digelar sebagai tahun ekonomi digital di mana platform online seperti Facebook, Instagram dan juga e-Commerce, dijadikan ataupun digunakan secara meluas oleh peniaga-peniaga online. Jadinya perkhidmatan teksi juga kini telah didigitalizekan, dengan izin, seperti penggunaan perkhidmatan Uber dan GrabCar yang telah diperkenalkan dan digunakan secara meluas. Sehingga kini, perkhidmatan ini telah mendapat sambutan yang menggalakkan kepada rakyat Malaysia dan menjadi salah satu daripada alternatif kepada pendapatan sampingan. Tambahan, inisiatif daripada pihak kerajaan memperkenalkan rebat sebanyak RM4,000 untuk pembelian kereta Proton Iriz dapat mengurangkan lagi kos bagi golongan B20 yang ingin mencuba alternatif ini sebagai salah satu daripada sumber pendapatan. Jadinya, selain daripada bantuan yang disalurkan oleh pihak kerajaan, saya hendak bertanya kepada pihak kementerian yang berkaitan. Apakah lagi bentuk bantuan ataupun jaminan kerajaan terhadap pemandu teksi yang mungkin akan ada yang terjejas pendapatannya dengan Skim Bantuan Uber yang diperkenalkan oleh pihak kerajaan itu. Selain daripada itu, saya hendak bertanya juga kepada pihak kerajaan mengenai status kelengkapan infrastruktur bagi menyokong ekonomi digital. Okey, sekejap sahaja. Tinggal setengah. Datuk Dr. Makin @ Marcus Mojigoh [Putatan]: Terima kasih Tuan Yang di- Pertua 'makcik' Yang Berhormat Parit sulung, terima kasih bagi laluan. Ini soal... Seorang Ahli: Tarik balik, tarik balik. Dato' Shamsul Anuar bin Haji Nasarah [Lenggong]: Yang Berhormat Seputeh tidak apalah panggil 'makcik'. Datuk Dr. Makin @ Marcus Mojigoh [Putatan]: Itu 'amoi'. Soal teksi. Saya minta sedikit penjelasan daripada Yang Berhormat Parit Sulong soal pemandu-pemandu teksi di negara kita ada juga yang apabila tengah malam dia penat, ada yang sudah pening-pening, mungkin ada juga yang terhidu apa yang patut dimakan, yang membuat kepentingan kereta tidak tahu jalan. Adakah Yang Berhormat bercadang untuk membuat satu undang-undang yang ketat bagi pemandu supaya tidak terlalu lama memandu sebab kadang-kadang dia hendak cari makan... Dato' Noraini binti Ahmad [Parit Sulong]: Okey, terima kasih, terima kasih. Duduklah. Datuk Dr. Makin @ Marcus Mojigoh [Putatan]: Dari pagi sampai tengah malam.